42. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 279 της 15/26 απρ. 1978 (ΦΕΚ Α΄ 61) Περί καταργήσεως και ιδρύσεως τακτικής έδρας εις την Πολυτεχνικήν Σχολήν του Πανεπιστημίου Θεσσαλονίκης. Άρθρ.1.-1.Η εις το τμήμα Πολιτικών Μηχανικών της Πολυτεχνικής Σχολής του Πανεπιστημίου Θεσσαλονίκης υφισταμένη κενή τακτική έδρα Παραστατικής Γεωμετρίας και Προοπτικής, ιδρυθείσα διατου άρθρ. 5 του Ν.Δ. 3422/1955, καταργείται: 2.Ιδρύεται εις το αυτό ως άνω τμήμα τακτική έδρα Εφηρμοσμένων Μαθηματικών, έχουσα ως περιεχόμενον: Εφαρμογαί της Αναλύσεως Γεωμετρίας και Αλγέβρας εις τας θετικάς και τεχνολογικάς Επιστήμας δι’ αναλυτικών μεθόδων. Άρθρ.2.-Αι υφιστάμεναι εις την δια του άρθρ. 1 του παρόντος καταργουμένην τακτικήν έδραν Παραστατικής Γεωμετρίας και Προοπτικής 2 θέσεις Επιμελητών και 3 θέσεις βοηθών, ιδρυθείσαι δια του Β.Δ. 413/1971, ως και το υπηρετούν εις ταύτας προσωπικόν εντάσσονται εις την δια του αυτού  ως άνω άρθρου ιδρυομένην τακτικήν έδραν Εφηρμοσμένων Μαθηματικών. Άρθρ.3.-Το εις την δια του άρθρ. 1 του παρόντος καταργουμένην τακτικήν έδραν Παραστατικής Γεωμετρίας και Προοπτικής υπαγόμενον ομώνυμον Εργαστήριον υπάγεται εφεξής εις την τακτικήν έδραν Ανωτέρων Μαθηματικών του Τμήματος Αρχιτεκτόνων της Πολυτεχνικής Σχολής του Πανεπιστημίου Θεσσαλονίκης, άνευ μεταβολής των θέσεων και του υπηρετούντος εις αυτό προσωπικού. 